CELEX: C2004/118/105
Language: da
Date: 2004-04-30 00:00:00
Title: Sag T-124/04: Sag anlagt den 1. april 2004 af Jamal Ouariachi mod Kommissionen for De Europæiske Fællesskaber

30.4.2004   
            
            
               DA
            
            
               Den Europæiske Unions Tidende
            
            
               C 118/49
            
         Sag anlagt den 1. april 2004 af Jamal Ouariachi mod Kommissionen for De Europæiske Fællesskaber
   (Sag T-124/04)
   (2004/C 118/105)
   Processprog: fransk
   Ved De Europæiske Fællesskabers Ret i Første Instans er der den 1. april 2004 anlagt sag mod Kommissionen for De Europæiske Fællesskaber af Jamal Ouariachi, Rabat (Marokko), ved avocat France Blanmailland.
   Sagsøgeren har nedlagt følgende påstande:
   
               —
            
            
               Kommissionen tilpligtes at betale sagsøgeren en godtgørelse, der skønsmæssigt kan fastsættes til i alt 150 000 EUR, for den ikke-økonomiske skade, han har lidt.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren er marokkansk og spansk statsborger og bor i Marokko. I den foreliggende sag har han nedlagt påstand om godtgørelse for den ikke-økonomiske skade, han hævder at have lidt som følge af, at hans tidligere hustru forlod Marokko med deres to børn, således at han ikke længere har mulighed for at besøge sine børn. Sagsøgerens tidligere hustru er ifølge sagsøgerens oplysninger taget til Sudan for at flytte sammen med en ansat ved Kommissionen, som havde givet hende en invitation fra Den Europæiske Unions delegation i Sudan, således at hun kunne få visum.
   Sagsøgeren har ligeledes henvist til, at den pågældende ansatte ved flere lejligheder har underskrevet hans børns skolepapirer og således misbrugt hans identitet.